A Bizottság 1495/2002/EK rendelete
(2002. augusztus 21.)
egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (Piment d’Espelette vagy Piment d’Espelette - Ezpeletako Biperra, Oberpfälzer Karpfen, Carne da Charneca és Carne Cachena da Peneda)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,
mivel:
(1) A 2081/92/EGK rendelet 5. cikkével összhangban Portugália továbbította a Bizottságnak két név - "Carne da Charneca" és "Carne Cachena da Peneda" - eredetmegjelölésként való bejegyzése iránti kérelmét, Franciaország továbbította a Bizottságnak a "Piment d’Espelette" vagy a "Piment d’Espelette - Ezpeletako Biperra" név eredetmegjelölésként való bejegyzése iránti kérelmét, Németország pedig továbbította a Bizottságnak az "Oberpfälzer Karpfen" név földrajzi jelzésként való bejegyzése iránti kérelmét.
(2) Az említett rendelet 6. cikkének (1) bekezdésével összhangban megállapításra került, hogy a kérelmek megfelelnek a rendeletben foglalt valamennyi előírásnak, különösen abban a tekintetben, hogy tartalmazzák a rendelet 4. cikkében előírt valamennyi adatot.
(3) Az e rendelet mellékletében szereplő nevekre vonatkozóan, azoknak az Európai Közösségek Hivatalos Lapjában való kihirdetését követően [3]az említett rendelet 7. cikke értelmében nem érkezett tiltakozás a Bizottsághoz.
(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok a Közösség egész területén oltalom alatt álló eredetmegjelölésekként, illetve oltalom alatt álló földrajzi jelzésekként oltalmat élveznek.
(5) E rendelet melléklete kiegészíti a legutóbb az 1241/2002/EK rendelettel [4] módosított 2400/96/EK bizottsági rendelet [5] mellékletét,
ELFOGADTA EZT A RENDELETET:
1. cikk
A 2400/96/EK rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába mint oltalom alatt álló eredetmegjelöléseket (OEM), illetve mint oltalom alatt álló földrajzi jelzéseket (OFJ).
2. cikk
Ez a rendelet az Európai Közösségek Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. augusztus 21-én.